สวัสดีค่ะ ตอนนี้อายุ 26 ปี ตั้งท้องได้ 23 week มีอาการปวดร้าวแบบเสียดที่สะโพก ไปที่ขา และก้นกบ จนเอนตัวลงนอนลำบาก ก้าวเดินแต่ละก้าวก็มีอาการตลอด ท่าทางที่สบายมีแค่นอนตะแคง แต่กว่าจะเอนตัวลงนอนแล้วกลายเป็นท่าตะแคงได้ คือเจ็บปวดมากเลยค่ะ อยากทราบว่า อาการนี้ปกติในคนท้องรึป่าวคะ เมื่อวานไปหาสูติที่ฝากครรภ์มา บอกว่าเกิดจากที่นอนที่นุ่มเกินไป,ร่วมกับดิฉันมีประวัติเคยเจ็บร้าวตอนนอนก่อนท้องนานๆครั้งเหมือนคล้ายๆเส้นยึด เลยทำให้เวลาตั้งท้อง สะโพกยืดขยาย เลยมีอาการกำเริบขึ้นมา แนะนำให้เปลี่ยนที่นอน เคลื่อนไหวให้ช้าๆ และต้องมีคนคอยพยุงสะโพก ไม่มีการตรวจอะไรเพิ่มเติม หรือให้ยาเลยค่ะ ถ้ามีอาการแบบนี้ มีโอกาสเป็นโรคอื่นมั้ยคะ หรือมีวิธีตรวจให้แน่ใจกับอาการของโรคมั้ยคะ เท่าที่สอบถามมาหรือหาข้อมูลในอินเตอร์เน็ตไม่เห็นมีใครเจ็บรุนแรงถึงขนาดเดินไม่ได้มาก่อน รบกวนด้วยนะคะ 🙏🏻
สวัสดีค่ะ อาการปวดร้าวบริเวณสะโพก ขา และก้นกบดังกล่าวมานั้น อาจจะเกิดจากกล้ามเนื้อหรือเส้นเอ็นอักเสบ ซึ่งถ้าในคนตั้งครรภ์ อาจเกิดจากน้ำหนักตัวที่มากขึ้นได้ การรักษาก็คือเรื่องการปรับพฤติกรรมเป็นหลัก โดยเปลี่ยนท่านอน การเคลื่อนไหวควรทำอย่างช้าๆ ดังที่แพทย์ได้เคยให้คำแนะนำมาแล้วสาเหตุอื่นๆเช่นนรองกระดูกทับเส้นประสาท ซึ่งมักปวดรุนแรง ร้าวลงมาขา มีกล้ามเนื้อขาอ่อนแรงได้ หรือมีเส้นประสาทอักเสบ มักเป็นปวดจี๊ดๆ หรือกระดูกสันหลังเสื่อม แต่มักเจอในคนอายุมากแล้วค่ะแนะนำทำตามคำแนะนำของแพทย์อย่างเคร่งครัด การให้ยาในคนตั้งครรภ์มีความเสี่ยง แพทย์จึงอาจหลีกเลี่ยงให้ลองปรับพฤติกรรมดูก่อน หากไม่ดีขึ้น ควรกลับไปพบแพทย์ที่รักษาเพื่อแจ้งอาการให้ทราบ อาจมีการให้ยาแก้ปวดเพื่อช่วยบรรเทา และตรวจร่างกายอย่างละเอียดเพื่อหาสาเหตุอื่นๆที่เป็นไปได้ต่อไป